stanford-oval/wikipedia huggingface dataset:
รัฐหรยาณา

| รัฐหรยาณา |
| --- | --- |
รัฐ
 บนลงล่างซ้ายไปขวา: สถานีรถไฟใต้ดินฮูดาซิตีเซ็นเตอร์ในคุรุคราม, สวนปินโชเร, รูปปั้นบรอนซ์แสดงพระกฤษณะสนทนากับอรชุน ที่คุรุเกษตร, อาคารวาติกาบิสซิเนส ฟะรีดาบาด
   ตรา
ที่ตั้งในประเทศอินเดีย
พิกัด (Chandigarh): 30°44′N 76°47′E﻿ / ﻿30.73°N 76.78°E﻿ / 30.73; 76.78
ประเทศ:  อินเดีย
ตั้งเป็นรัฐ: 1 พฤศจิกายน 1966
เมืองหลวง: จัณฑีครห์
เมืองใหญ่สุด: ฟะรีดาบาด
อำเภอ: 22
การปกครอง
 • องค์กร: รัฐบาลรัฐหรยาณา
 • ผู้ว่าการรัฐ: สัตยเทวะ นารายัณ อรยา
 • มุขยนายก: มโนหร ลาล ขัตตร (BJP)
 • รองมุขยนายก: ทุศยันต์ เชาตลา (JJP)
 • นิติบัญญัติ: สภาเดี่ยว (90 ที่)
 • รัฐสภา: ราชยสภา (5 ที่) โลกสภา (10 ที่)
พื้นที่
 • ทั้งหมด: 44,212 ตร.กม. (17,070 ตร.ไมล์)
อันดับพื้นที่: ที่ 21
ประชากร (2011)
 • ทั้งหมด: 25,353,081 คน
 • อันดับ: ที่ 18
 • ความหนาแน่น: 573 คน/ตร.กม. (1,480 คน/ตร.ไมล์)
 • อันดับความหนาแน่น: 11
เดมะนิม: หรยาณวี (Haryanvi)
ภาษา
 • ทางการ: ภาษาฮินดี
 • ทางการเพิ่มเติม: ภาษาอังกฤษ ภาษาปัญจาบ
GSDP (2018–19)
 • รวม: ₹8.31 ล้านล้าน (3.5 ล้านล้านบาท)
 • ต่อหัว: ₹264,206 (110,000 บาท) (ที่ 5)
เขตเวลา: UTC+05:30 (IST)
รหัส ISO 3166: IN-HR
ทะเบียนพาหนะ: HR-xx
เอชดีไอ:  0.704 (2017) (High)
อันดับ เอชดีไอ: ที่ 11
อัตราส่วนเพศ: 0.879♀/♂
เว็บไซต์: haryana.gov.in
^† Joint Capital with Punjab  Common for Punjab, Haryana and Chandigarh.
สัญลักษณ์ของรัฐหรยาณา
สัตว์:  Black buck
สัตว์ปีก:  Black francolin
ดอกไม้:  บัว
ต้นไม้:  Peepal
 
หรยาณา (ฮินดี: हरियाणा, หริยาณา, ออกเสียง: [ɦəɾɪˈjaːɳaː]) เป็นรัฐในทางเหนือของประเทศอินเดีย แยกตัวออกมาจากรัฐเดิมคือปัญจาบตะวันออกเมื่อ 1 พฤศจิกายน 1966 เนื่องจากความต่างทางภาษา รัฐหรยาณามีพื้นที่มากเป็นอันดับที่ 22 คิดเป็นน้อยกว่า 1.4% (44,212 km2 หรือ 17,070 sq mi) ของพื้นที่ประเทศอินเดีย มีเมืองจัณฑีครห์เป็นเมืองหลวงของรัฐ และมีฟะรีดาบาดในภูมิภาคเมืองหลวงแห่งชาติเป็นเมืองที่มีประชากรหนาแน่นที่สุด ส่วนเมืองคุรุครามเป็นแหล่งการเงินสำคัญของภูมิภาค ด้วยบริษัทฟอร์จูน 500 จำนวนมากตั้งอยู่ที่นี่ รัฐหรยาณาประกอบด้วย 6 มณฑล, 22 อำเภอ, 72 ตำบล, 93 เตหสิล, 50 เตหสิลย่อย, 140 ชุมชนเพื่อการพัฒนา, 154 เมือง, 6,848 หมู่บ้าน และ 6222 ครมปัญจยัต
ยูลียา ตือมอแชนกอ

| ยูลียา ตือมอแชนกอ Юлія Тимошенко   Yulia Tymoshenko |
| --- | --- |


นายกรัฐมนตรียูเครน
ดำรงตำแหน่ง 18 ธันวาคม พ.ศ. 2550 – 3 มีนาคม พ.ศ. 2553
ประธานาธิบดี: วิกเตอร์ ยูเชนโก
ก่อนหน้า: วิกเตอร์ ยูเชนโก
ถัดไป: Oleksandr Turchynov
 
ข้อมูลส่วนบุคคล
เกิด: 27 พฤศจิกายน พ.ศ. 2503 (63 ปี) ดนีปรอแปตร็อวสก์ สาธารณรัฐสังคมนิยมโซเวียตยูเครน สหภาพโซเวียต
พรรคการเมือง: PAP
คู่สมรส: โอเลสซานเดอร์ ตือมอแชนกอ

ยูลียา วอลอดือมือริวนา ตือมอแชนกอ (ยูเครน: Ю́лія Володи́мирівна Тимоше́нко) เกิดเมื่อวันที่ 27 พฤศจิกายน พ.ศ. 2503 ในเมืองดนีปรอแปตร็อวสก์ ในประเทศยูเครน เป็นนายกรัฐมนตรีหญิงคนแรกของประเทศยูเครน ยูเลียเป็นนักการเมืองและเป็นผู้นำพรรคบัตกิวฌือนา (Батькiвщина, แปลว่า ปิตุภูมิ) ก่อนหน้าที่จะทำงานทางการเมือง เธอเป็นนักธุรกิจที่ประสบความสำเร็จสูงในอุตสาหกรรมก๊าสปิโตรเลียม และนับเป็นหนึ่งในบุคคลที่ร่ำรวยที่สุดในยูเครน
ยูลียาเคยเป็นพันธมิตรคนสำคัญที่สุดของผู้นำฝ่ายค้าน คือ นายวิกเตอร์ ยูเชงโก (ยูลียาเคยเป็นรองนายกรัฐมนตรี สมัยที่เขาเป็นนายกฯ) และมีประวัติที่ดีเยี่ยมในช่วงการเลือกตั้งประธานาธิบดี เมื่อปี พ.ศ. 2547 นอกจากนี้ยูลียายังเป็นผู้นำคนสำคัญในการปฏิวัติสีส้ม ที่มีแรงผลักดันจากการเลือกตั้งหลายครั้งก่อนนั้น และในที่สุดก็ส่งผลให้ยูเชงโกได้ครองอำนาจ ในช่วงดังกล่าวสื่อสิ่งพิมพ์บางรายให้สมญานามเธอว่า "โยนออฟอาร์ก" แห่งการปฏิวัติสีส้ม และเมื่อวันที่ 28 กรกฎาคม พ.ศ. 2548 นิตยสารฟอบส์ ก็จัดอันดับให้เธอเป็นอันดับที่สามในบรรดาสตรีที่ทรงอำนาจที่สุดในโลก รองจากกอนโดลีซซา ไรซ์ แห่งสหรัฐอเมริกา และมาดามอู๋ อี๋ ของจีน
ประวัติ

ยูลียาจบการศึกษาจากมหาวิทยาลัยแห่งแคว้นดนีปรอแปตร็อวสก์ และได้รับปริญญาด้านเศรษฐศาสตร์-ไซเบอร์เน็ต เมื่อ พ.ศ. 2527 และเข้าศึกษาต่อเพื่อรับปริญญาเอกสาขาเศรษฐศาสตร์ ทั้งนี้เธอได้ทำงานวิจัยกว่า 50 ชิ้น
ยูลียาเริ่มทำงานเป็นนักเศรษฐศาสตร์ในโรงงานวิศวกรรมเครื่องกลดนีปรอแปตร็อวสก์ จากนั้นเมื่อ พ.ศ. 2532 ได้ตั้งเครือข่ายร้านเช่าวิดีโอ ซึ่งเติบโตจนประสบความสำเร็จอย่างดี หลังจากการล่มสลายของสหภาพโซเวียต เธอได้บริหารบริษัทด้านพลังงาน และประสบความสำเร็จอย่างสูงเช่นกัน ในระหว่าง พ.ศ. 2533 – 2541 โดยในช่วง พ.ศ. 2538 - 2540 นั้น ได้เป็นประธานบริษัทกิจการพลังงาน และได้เป็นผู้สนับสนุนหลักของก๊าซธรรมชาติในรัสเซียเมื่อปี พ.ศ. 2539 ในช่วงเวลาดังกล่าว เธอได้รับสมญาว่า เจ้าหญิงแห่งแก๊ส
ด้านชีวิตครอบครัว ยูลียาสมรสกับโอเลสซานเดอร์ ตือมอแชนกอ เมื่อ พ.ศ. 2522
อาชีพทางการเมือง

ยูลียาได้ก้าวสู่วงการการเมือง เมื่อ พ.ศ. 2539 และได้รับเลือกเป็นผู้แทนราษฎร โดยได้รับคะแนนเสียงถึง 92.3% ในพื้นที่ของเธอ ครั้นเมื่อ พ.ศ. 2541 ได้รับเลือกและเป็นประธานคณะกรรมการงบประมาณรัฐสภา พ.ศ. 2545 ได้รับเลือกอีก และได้เป็นถึงรองนายกรัฐมนตรีฝ่ายกิจการเชื้อเพลิงและพลังงาน ของรัฐบาลนายวิคเตอร์ ยูเชงโก
ยูลียาได้สร้างผลงานเป็นที่ยอมรับใน เมื่อได้ปฏิรูประบบพลังงานและเชื้อเพลิง (ก๊าซธรรมชาติ) ซึ่งเป็นปัญหาที่ซับซ้อนที่สุดของประเทศ ซึ่งสะสมมานาน
นายกรัฐมนตรี

เมื่อวันที่ 24 มกราคม  พ.ศ. 2548 ยูลียาได้รับการแต่งตั้งเป็นนายกรัฐมนตรีรักษาการ ในคณะรัฐบาลของยูเชงโก หลังจากได้ข้อยุติในการแต่งตั้งคณะรัฐมนตรี ยูลียาก็ได้รับการลงมติจากรัฐสภาเวิร์กโฮฟนา ราดา (รัฐสภา) เมื่อวันที่ 4 กุมภาพันธ์ พ.ศ. 2548 ด้วยคะแนนเสียงท่วมท้น 373 เสียง (จำนวนเสียงที่ต้องการเพื่อรับรองคือ 226 เสียง)
ความมีชื่อเสียงของยูลียา ทำให้เป็นที่กล่าวถึงทั้งในด้านบวกและด้านลบ เรื่องที่ถูกโจมตีมักจะเกี่ยวข้องกับดำเนินธุรกิจของเธอก่อนมารับตำแหน่ง อย่างไรก็ตาม ในประเทศยูเครน ผู้คนให้คะแนนนิยมแก่ยูลียาเป็นอย่างมาก ทั้งยังเป็นแบบผมทรง "เจ้าหญิง" ที่ถักผมคาดบนศีรษะคล้ายมงกุฎ ขณะที่นักวิจารณ์การเมืองบางท่านคาดการณ์ว่ายูลียาอาจก้าวขึ้นถึงตำแหน่งประธานาธิบดีก็เป็นได้
อย่างไรก็ตาม ความผันผวนทางการเมืองของยูเครน ทำให้ประธานาธิบดีประกาศยุบสภา ก่อนครบวาระ ทำให้เธอมีตำแหน่งนายกรัฐมนตรีจนถึงวันที่ 8 กันยายน พ.ศ. 2548 โดยมีระยะเวลาเพียง 8 เดือนเท่านั้น
แหล่งข้อมูลอื่น

เว็บไซต์ส่วนตัวของยูลียา เก็บถาวร 2005-06-05 ที่ เวย์แบ็กแมชชีน
Official website เก็บถาวร 2012-12-11 ที่ archive.today
Audio & Video about Yulia Tymoshenko avi, mp3 เก็บถาวร 2010-02-03 ที่ เวย์แบ็กแมชชีน
Tymoshenko photo archive 2000-2009[ลิงก์เสีย]
Prime Minister at Government Portal
Yulia Tymoshenko Bloc website เก็บถาวร 2007-11-13 ที่ เวย์แบ็กแมชชีน (อังกฤษ)
Korrespondent.net profile เก็บถาวร 2007-12-27 ที่ เวย์แบ็กแมชชีน
Time magazine profile เก็บถาวร 2005-09-18 ที่ เวย์แบ็กแมชชีน
Ukraine PM makes Elle front cover (19 April 2005, BBC News)
BBC Audio & Video about Yulia Tymoshenko including a audio interview with Yulia Tymoshenko from 15 April 2005
Yulia Tymoshenko approval rating เก็บถาวร 2011-07-27 ที่ เวย์แบ็กแมชชีน (2001–2009, by Razumkov Centre think-tank)
ยูลียาในรัฐสภา เมื่อวันที่ 4 กุมภาพันธ์ พ.ศ. 2548
รัตนตรัย (ศาสนาเชน)

ในศาสนาเชน รัตนตรัย (สันสกฤต: रत्नत्रय; ratnatraya)  หมายถึง แก้วสามประการ อันเป็นหลักการปฏิบัติเพื่อความหลุดพ้นจากสังสารวัฏ ได้แก่
สัมยัคทรรศนะ (सम्यग्दर्शन) หมายถึง ความเห็นชอบ
สัมยัคชญานะ (अभ्यग्ज्ञान) หมายถึง ความรู้ชอบ
สัมยักจริตระ (सम्यक्‌ चरित्र) หมายถึง การกระทำชอบ
ทั้ง 3 ประการ ถือเป็น "โยคะ" หรือ หลักการประกอบความเพียรทางร่างกายและจิตวิญญาณเพื่อความหลุดพ้น ซึ่งประกอบด้วยองค์ 3 เช่นกัน คือ
ชญาน การรู้สิ่งทั้งปวงตามเป็นจริง
ศรัทธา ความเชื่อมั่นในองค์ตีรถังกร
จาริตระ การละเว้นจากการทำชั่ว
รัฐสภากรีนแลนด์

| รัฐสภากรีนแลนด์  Inatsisartut  (กรีนแลนด์) Landstinget  (เดนมาร์ก) |
| --- | --- |

ประเภท
ประเภท: ระบบสภาเดี่ยว 
ผู้บริหาร
ประธานสภา: ฮานส์ เอน็อกเซน, นาแลร็อก 
โครงสร้าง
สมาชิก: 31 ที่นั่ง

กลุ่มการเมือง: ฝ่ายรัฐบาล (22)   อินูอิตอาตอกัตซีกิต (12)   ซิอุมุต (10) ฝ่ายค้าน (9)   นาแลร็อก (4)   ประชาธิปัตย์ (3)   อาตัสซุต (2) 
การเลือกตั้ง
ระบบการเลือกตั้ง: ระบบสัดส่วนแบบบัญชีรายชื่อเปิด โดยมีเกณฑ์คะแนนเสียงขั้นต่ำ 2%
การเลือกตั้งครั้งล่าสุด: 6 เมษายน 2021
การเลือกตั้งครั้งหน้า: ค.ศ. 2025 (คาดการณ์)
ที่ประชุม
Inatsisartut, นุก
เว็บไซต์
www.inatsisartut.gl
รัฐสภากรีนแลนด์ (กรีนแลนด์: Inatsisartut; เดนมาร์ก: Landstinget แปลว่า "สภาแห่งชาติ" แห่งกรีนแลนด์) คือสภานิติบัญญัติระบบสภาเดี่ยวของกรีนแลนด์ ซึ่งเป็นดินแดนปกครองตนเองในราชอาณาจักรเดนมาร์ก ก่อตั้งขึ้นใน ค.ศ. 1979 โดยมีที่ประชุมสภาตั้งอยู่ที่บนใจกลางเกาะนุก เมืองหลวงของเกาะกรีนแลนด์
รัฐสภาประกอบด้วยสมาชิกรัฐสภาจำนวน 31 คน มีวาระคราวละ 4 ปี โดยมาจากการเลือกตั้งระบบสัดส่วนแบบบัญชีรายชื่อเปิด
แหล่งข้อมูลอื่น

เว็บไซต์ทางการ
| ด ค กสภานิติบัญญัติแห่งชาติระบบสภาเดียว |
| --- | --- |
สหพันธรัฐ:  คอโมโรส  เซนต์คิตส์และเนวิส  ไมโครนีเซีย  เวเนซุเอลา  สหรัฐอาหรับเอมิเรตส์  อิรัก 
รัฐเดี่ยว:  กรีซ  กัวเตมาลา  กาตาร์  กานา  กาบูเวร์ดี  กายอานา  กินี  กินี-บิสเซา  เกาหลีใต้  เกาหลีเหนือ  แกมเบีย  คอสตาริกา  คิริบาส  คิวบา  คีร์กีซสถาน  คูเวต  โครเอเชีย  จอร์เจีย  จิบูตี  จีน  ชาด  ซานมารีโน  ซามัว  ซาอุดีอาระเบีย  ซีเรีย  ซูรินาม  เซเชลล์  เซนต์วินเซนต์และเกรนาดีนส์  เซเนกัล  เซอร์เบีย  เซาตูเมและปรินซีปี  เซียร์ราลีโอน  แซมเบีย  ไซปรัส  ดอมินีกา  เดนมาร์ก  ตองงา  ติมอร์-เลสเต  ตุรกี  ตูนิเซีย  ตูวาลู  โตโก  แทนซาเนีย  นครรัฐวาติกัน  นอร์ทมาซิโดเนีย  นอร์เวย์  นาอูรู  นิการากัว  นิวซีแลนด์  ไนเจอร์  บรูไน  บอตสวานา  บังกลาเทศ  บัลแกเรีย  บูร์กินาฟาโซ  เบนิน  ปานามา  ปาปัวนิวกินี  ปาเลสไตน์  เปรู  โปรตุเกส  ฟินแลนด์  ฟีจี  มองโกเลีย  มอนเตเนโกร  มอริเชียส  มอริเตเนีย  มอลโดวา  มอลตา  มัลดีฟส์  มาลาวี  มาลี  โมซัมบิก  โมนาโก  ยูกันดา  ยูเครน  เยเมน  ลักเซมเบิร์ก  ลัตเวีย  ลาว  ลิกเตนสไตน์  ลิทัวเนีย  ลิเบีย  เลบานอน  วานูอาตู  เวียดนาม  ศรีลังกา  สโลวาเกีย  สวีเดน  สาธารณรัฐแอฟริกากลาง  สิงคโปร์  หมู่เกาะโซโลมอน  หมู่เกาะมาร์แชลล์  อันดอร์รา  อาเซอร์ไบจาน  อาร์มีเนีย  อิสราเอล  อิหร่าน  เอกวาดอร์  เอริเทรีย  เอลซัลวาดอร์  เอสโตเนีย  แองโกลา  แอลเบเนีย  ไอซ์แลนด์  ฮอนดูรัส  ฮังการี 
ดินแดนในภาวะพึ่งพิง:  กรีนแลนด์  กวม  กือราเซา  เกิร์นซีย์  เจอร์ซีย์  ซินต์มาร์เติน  เซนต์เฮเลนา  แซ็ง-บาร์เตเลมี  แซ็ง-มาร์แต็ง  แซ็งปีแยร์และมีเกอลง  โทเคอเลา  นิวแคลิโดเนีย  รัฐเนแบรสกา  เฟรนช์พอลินีเชีย  มอนต์เซอร์รัต  มาเก๊า  มาเดรา  ยิบรอลตาร์  วาลิสและฟูตูนา  หมู่เกาะเคย์แมน  หมู่เกาะเติกส์และเคคอส  หมู่เกาะบริติชเวอร์จิน  หมู่เกาะพิตแคร์น  หมู่เกาะฟอล์กแลนด์  หมู่เกาะแฟโร  หมู่เกาะเวอร์จินของสหรัฐ  หมู่เกาะโอลันด์  อะโซร์ส  อารูบา  แองกวิลลา  ฮ่องกง 
รัฐที่ไม่ได้รับการรับรองอย่างสมบูรณ์:  คอซอวอ  เซาท์ออสซีเชีย  ไต้หวัน  ทรานส์นีสเตรีย  นอร์เทิร์นไซปรัส  นากอร์โน-คาราบัค  นีวเว  สาธารณรัฐประชาธิปไตยอาหรับซาห์ราวี  หมู่เกาะคุก  อับคาเซีย 
อดีต:  เกาะนอร์ฟอล์ก  ซิซิลี  รัฐสิกขิม (ค.ศ. 1953–1975)  สกอตแลนด์  สมาพันธรัฐอเมริกา (ค.ศ. 1861–1862)  สาธารณรัฐสังคมนิยมเชโกสโลวัก (ค.ศ. 1948–1969)  สาธารณรัฐแอฟริกาใต้ (ค.ศ. 1857–1902)  สาธารณรัฐไอริช (ค.ศ. 1919–1922) 
ดูเพิ่มเติม:  ระบบสองสภา  ระบบสามสภา  ระบบสี่สภา  สภานิติบัญญัติแบ่งตามประเทศ 
 สภานิติบัญญัติระบบสองสภา  สภาล่างแห่งชาติ  สภาสูงแห่งชาติ 
64°10′42″N 51°44′28″W﻿ / ﻿64.1782°N 51.7412°W﻿ / 64.1782; -51.7412
ยีร์ชี กอวาร์ช

ยีร์ชี กอวาร์ช (เช็ก: Jiří Kovář; 10 เมษายน ค.ศ. 1989 —) เป็นนักวอลเลย์บอลชายชาวอิตาลีเชื้อสายเช็ก เขาเล่นตำแหน่งตัวตีด้านนอกให้กับสโมสรลูเบบันกามาเชราตาในประเทศอิตาลี
สังกัดสโมสร

ซิสลีย์เตรวีโซ (2006–2008)
ปัลลาโวโรโลเรโต (2008–2009)
มาร์มีลันซาเวโรนา (2009–2010)
ซิสลีย์เตรวีโซ (2010–2011)
ลูเบบันกามาเชราตา (2011–)
เกียรติประวัติ > สโมสร > ซีอีวีคัพ

2010/2011 – ร่วมกับซิสลีย์เตรวีโซ
เกียรติประวัติ > สโมสร > สโมสรภายในประเทศ

2011/2012  อิตาเลียนแชมเปียนชิพ, ร่วมกับลูเบบันกามาเชราตา
2012/2013  อิตาเลียนซุปเปอร์คัพ 2012, ร่วมกับลูเบบันกามาเชราตา
2013/2014  อิตาเลียนแชมเปียนชิพ, ร่วมกับลูเบบันกามาเชราตา
2014/2015  อิตาเลียนซุปเปอร์คัพ 2014, ร่วมกับลูเบบันกามาเชราตา
เกียรติประวัติ > ทีมชาติ

2013 เดนมาร์ก/โปแลนด์
2014 ฟลอเรนซ์
แหล่งข้อมูลอื่น

LegaVolley Serie A player profile
รัสมุส เลียร์ตอร์ฟ

รัสมุส เลียร์ตอร์ฟ สนทนาด้านความปลอดภัยคอมพิวเตอร์กับนักพัฒนา
จุมลา ในงานประชุม OSCMS 2007
รัสมุส เลียร์ตอร์ฟ (เดนมาร์ก: Rasmus Lerdorf; เกิด 22 พฤศจิกายน พ.ศ. 2511 ในกรีนแลนด์) เป็นโปรแกรมเมอร์ชาวเดนมาร์ก และเป็นที่รู้จักในฐานะผู้คิดค้นภาษาโปรแกรมพีเอชพี
เขาจบการศึกษาจากโรงเรียนคิงซิตีใน พ.ศ. 2531 และมหาวิทยาลัยวอเตอร์ลูใน พ.ศ. 2536m ในด้านวิศวกรรมศาสตร์ ปัจจุบันทำงานอยู่ที่บริษัทยาฮู!
รัฐในอารักขาโบฮีเมียและมอเรเวีย

รัฐในอารักขาโบฮีเมียและมอเรเวีย (เยอรมัน: Protektorat Böhmen und Mähren; เช็ก: Protektorát Čechy a Morava) เป็นรัฐในอารักขาของนาซีเยอรมนีได้ก่อตั้งเมื่อวันที่ 16 มีนาคม ค.ศ. 1939 ภายหลังจากเยอรมนียึดครองเชโกสโลวาเกีย เมื่อวันที่ 15 มีนาคม ค.ศ. 1939 ในช่วงก่อนหน้านี้ ภายหลังข้อตกลงมิวนิก เมื่อเดือนกันยายน ค.ศ. 1938, นาซีเยอรมนีได้รวมซูเดเทินลันด์ ดินแดนเช็กมาเป็นไรชส์เกา (ตุลาคม ค.ศ. 1938)
ประชากรของรัฐในอารักขาส่วนใหญ่เป็นชาวเช็ก ในขณะที่ซูเดเทินลันด์นั้นมีประชากรชาวเยอรมันเป็นส่วนใหญ่ ภายหลังจากการก่อตั้งรัฐอิสระของสาธารณรัฐสโลวักที่ 1 เมื่อวันที่ 14 มีนาคม ค.ศ. 1939 และเยอรมนีได้เข้ายึดครองรัฐตกค้างของชาวเช็กในวันถัดมา อดอล์ฟ ฮิตเลอร์ได้สถาปนาก่อตั้งขึ้นเมื่อวันที่ 16 มีนาคม ค.ศ. 1939 โดยการป่าวประกาศคำแถลงการณ์จากปราสาทปราก
รัฐบาลเยอรมันได้มีเหตุผลในการเข้าแทรกแซงโดยกล่าวอ้างว่าเชโกสโลวาเกียกำลังถดถอยไปในสภาวะที่ยุ่งเหยิงสับสนวุ่นวายในขณะที่ประเทศกำลังประสบกับความแตกแยกกันในทางด้านเชื้อชาติ และกองทัพเยอรมันได้พยายามที่จะฟื้นฟูความสงบเรียบร้อยในภูมิภาคนั้น เชโกสโลวาเกียในช่วงสมัยเวลานั้นภายใต้การนำของประธานาธิบดี Emil Hácha ได้ดำเนินการตามนโยบายต่างประเทศในการสนับสนุนเยอรมนี; อย่างไรก็ตาม, เมื่อได้เข้าพบกับฟือเรอร์แห่งเยอรมนี อดอล์ฟ ฮิตเลอร์ (15 มีนาคม ค.ศ. 1939)  Hácha ได้ยินยอมต่อข้อเรียกร้องของเยอรมนีและออกประกาศคำแถลงการณ์ที่ได้ระบุไว้ในแง่ของเหตุการณ์ที่เขาได้ยอมรับว่าเยอรมนีจะเป็นผู้ตัดสินชะตากรรมของชาวเช็ก ฮิตเลอร์ได้ยอมรับการประกาศคำแถลงการณ์ของ Hácha และได้ประกาศว่าเยอรมนีจะมอบให้แก่ประชาชนชาวเช็กคือรัฐอารักขาที่เป็นอิสระที่ปกครองโดยชนเชื้อชาติเช็ก  Hácha ก็ได้รับการแต่งตั้งให้เป็นประธานาธิบดีแห่งรัฐอารักขาในวันเดียวกัน
รัฐในอารักขานี้เป็นดินแดนที่ปกครองตนเองภายใต้การบริหารของนาซีซึ่งรัฐบาลเยอรมนีได้ถือว่าเป็นส่วนหนึ่งของไรช์เยอรมันใหญ่ การดำรงของรัฐได้สิ้นสุดลงด้วยการยอมจำนนของเยอรมนีต่อสัมพันธมิตรในปี ค.ศ. 1945
รัฐเมฆาลัย

| รัฐเมฆาลัย |
| --- | --- |
รัฐ
ตามเข็มจากด้านบน: น้ำตก Noakalikai, Tawny Breasted Wren, แม่น้ำ Dawki, น้ำตก Khrangsuri
   ตรา

พิกัด (Shillong): 25°34′N 91°53′E﻿ / ﻿25.57°N 91.88°E﻿ / 25.57; 91.88
ประเทศ:  อินเดีย
ก่อตั้ง: 21 มกราคม 1972
เมืองหลวง: ชิลลอง
เมืองใหญ่สุด: ชิลลอง
อำเภอ: 11
การปกครอง
 • ผู้ว่าการรัฐ: Tathagata Roy
 • มุขยนายก: Conrad Sangma (NPP)
 • นิติบัญญัติ: สภาเดี่ยว (60 ที่นั่ง)
 • รัฐสภา: ราชยสภา 1   โลกสภา 2
 • ศาลสูง: ศาลสูงเมฆาลัย
พื้นที่
 • ทั้งหมด: 22,429 ตร.กม. (8,660 ตร.ไมล์)
อันดับพื้นที่: ที่ 22
ประชากร (สำมะโน 2011)
 • ทั้งหมด: 2,964,007 คน
 • อันดับ: ที่ 22
 • ความหนาแน่น: 130 คน/ตร.กม. (340 คน/ตร.ไมล์)
เขตเวลา: UTC+05:30 (IST)
รหัส ISO 3166: IN-ML
เอชดีไอ:  0.650 (กลาง)
อันดับเอชดีไอ: ที่ 26 (2017)
การรู้หนังสือ: 75.84% (ที่ 24)
ภาษาทางการ: ภาษาอังกฤษ
เว็บไซต์: meghalaya.gov.in
 It received the status of a full-fledged State in 1971 by the North-Eastern Areas (Reorganisation) Act 1971
เมฆาลัย (ฮินดี: मेघालय; อังกฤษ: Meghalaya; UK: /meɪˈɡɑːləjə/, US: /ˌmeɪɡəˈleɪə/) เป็นรัฐในทางตะวันออกเฉียงเหนือของประเทศอินเดีย ชื่อของรัฐแปลว่า "ที่อยู่ของเมฆ" ในภาษาสันสกฤต ประชากรในปี 2016 อยู่ที่ประมาณ 3,211,474 คน และมีพื้นที่ประมาณ 22,430 ตารางกิโลเมตร
รัฐเมฆาลัยมีอาณาเขตติดกับภาคของประเทศบังกลาเทศ ได้แก่ ภาคมัยมันสิงห์ ภาคสิเลฏ และภาครังปุระ อาณาเขตของรัฐติดกับรัฐอัสสัมของประเทศอินเดียเพียงรัฐเดียว เมืองหลวงของรัฐคือชิลลอง ในสมัยบริติชราช เจ้าหน้าที่ของบริเตนเรัยกขานเมฆาลัยว่าเป็น "สกอตแลนด์แห่งตะวันออก"
มารียา บูร์มากา

นักร้องชาวยูเครน
| มารียา บูร์มากาМарія Бурмака |
| --- | --- |

ข้อมูลพื้นฐาน
ชื่อเกิด: Марія Вікторівна Бурмака
เกิด: 17 มิถุนายน พ.ศ. 2513 (54 ปี) คาร์กิว, สาธารณรัฐสังคมนิยมโซเวียตยูเครน, สหภาพโซเวียต, (ปัจจุบันคือประเทศยูเครน)
แนวเพลง: ป็อปร็อก
อาชีพ: นักร้อง, นักแสดง
เครื่องดนตรี: เสียงร้อง
มารียา บูร์มากา (ยูเครน: Марія Бурмака เกิด 16 มิถุนายน พ.ศ. 2513 ในเมืองคาร์กิว สาธารณรัฐสังคมนิยมโซเวียตยูเครน) เป็นนักร้องชาวยูเครน บุคคลในวงการโทรทัศน์ นักดนตรี และนักแต่งเพลงในแนวเพลงร็อก ป๊อป โฟล์ก และเวิลด์มิวสิก นอกจากนี้ยังเป็นผู้ได้รับตำแหน่งศิลปินประชาชนแห่งยูเครน (Народний артист України)
ชีวประวัติและการศึกษา

บูร์มากามีบุพการีเป็นครู เธอเริ่มร้องเพลงภาษายูเครนขณะเรียนกีตาร์ในโรงเรียนดนตรีแห่งหนึ่ง ในปี พ.ศ. 2530 เธอเข้าเรียนคณะอักษรศาสตร์ของมหาวิทยาลัยแห่งชาติคาร์กิว แว. แอน. การาซิน ในระหว่างศึกษาเธอเริ่มเขียนเพลงของตนเอง
ในปี พ.ศ. 2547 บูร์มากาสำเร็จการศึกษาจากมหาวิทยาลัยแห่งชาติกือยิว ตารัส แชวแชนกอ ด้านวารสารศาสตร์ และต่อมาเธอสำเร็จการศึกษาระดับปริญญาเอกสาขาภาษาศาสตร์
เทศกาลดนตรีและการประกวดในช่วงแรก

ในช่วงต้นอาชีพ บูร์มากาชนะการประกวดดนตรีหรือเทศกาลดนตรีที่สำคัญของยูเครนหลายรายการ ซึ่งทำให้เธอมีชื่อเสียงอย่างรวดเร็วและกลายเป็นสัญลักษณ์ของดนตรียูเครน
ในปี พ.ศ. 2532 บูร์มากาได้รับรางวัลชนะเลิศในเทศกาลดนตรีออแบรีห์ [uk] (Оберіг) ที่เมืองลุตสก์ และได้อันดับสองในเทศกาลดนตรีเยาวชนแชร์วอนารูตา (Червона рута) ที่มีชื่อเสียงในเมืองแชร์นิวต์ซี ในเดือนมิถุนายน พ.ศ. 2533 เธอได้รับรางวัลเกียรติยศในงานเทศกาลดนตรีซวิน [uk] (Дзвін) ในเมืองกานิว และในปี พ.ศ. 2536 เธอชนะเลิศในรายการประกวดเพลงฮิต "12-2" ซึ่งจัดโดยสถานีวิทยุปรอมิน (Радіо Промінь)
อาชีพทางดนตรี

บูร์มากามีส่วนร่วมอย่างแข็งขันในหลายเหตุการณ์ในประวัติศาสตร์ยูเครนสมัยใหม่ โดยเข้าร่วมในเทศกาลดนตรีเยาวชนแชร์วอนารูตาครั้งแรก พ.ศ. 2532, การปฏิวัติบนหินแกรนิต (Революція на граніті) พ.ศ. 2533, การปฏิวัติสีส้ม พ.ศ. 2547 และการปฏิวัติแห่งศักดิ์ศรี (Революція гідності) พ.ศ. 2556–2557
ในปี พ.ศ. 2534 บูร์มากาบันทึกเสียงอัลบั้มซีดีชุดแรกของเธอในชื่อ มารียา (Марiя) ซึ่งผลิตในมอนทรีออลโดยบริษัทเยฟชาน (Yevshan) ของแคนาดา เป็นซีดีเพลงภาษายูเครนแผ่นแรกที่เปิดตัวในช่วงที่ประเทศยูเครนประกาศเอกราช
ปี พ.ศ. 2541 บูร์มากาได้เปิดตัวอัลบั้ม ซนอวูลูบลู (Знову люблю) การนำเสนออัลบั้มนี้มีความพิเศษ โดยบูร์มากาได้จัดเป็นงานคอนเสิร์ตกีตาร์อะคูสติกโดยเชิญผู้ใกล้ชิดของเธอและสื่อมวลชนไปที่ห้องแสดงภาพบูชาจากคริสต์ศตวรรษที่ 17–18 ในพิพิธภัณฑ์ศิลปะแห่งชาติยูเครน (Національний Художній Музей України)
อาชีพทางดนตรี > ภาษา

บูร์มากาเป็นผู้สนับสนุนภาษายูเครนอย่างแข็งขันและเป็นศิลปินประชาชนแห่งยูเครนเพียงคนเดียวที่ทั้งไม่ได้ทำการขับร้องในภาษารัสเซียและไม่มีรายการแสดงดนตรีในภาษารัสเซีย เธอกล่าวว่า "ผืนแผ่นดินของชาวยูเครนที่ไม่มีภาษายูเครนคือความสูญเสียอัตลักษณ์และเสรีภาพทางชาติพันธุ์ของตน"
อาชีพทางดนตรี > การแสดงคอนเสิร์ต

ในปี พ.ศ. 2548 บูร์มากาบันทึกบทเพลงของเธอในรุ่นภาษาอังกฤษหลายเพลง ผลิตคลิปเพลงใหม่ และจัดคอนเสิร์ตการกุศลหลายครั้งในทวีปอเมริกาเหนือ เธอแสดงในเทศกาลยูเครนที่ใหญ่ที่สุดในสหรัฐอเมริกา แวร์คอวือนา (Верховина) และในเทศกาลแวมกอฟสกาวาตรา (Łemkowska Watra) ในซดึญ (Zdyni) ประเทศโปแลนด์ ในปี พ.ศ. 2554 บูร์มากาได้ร่วมแสดงในเทศกาลวัฒนธรรมซอยูซิวกา (Союзівка)
ฤดูร้อนและฤดูใบไม้ร่วงปี พ.ศ. 2557 ส่วนหนึ่งของทัวร์คอนเสิร์ต ปิดตรือมาแยมอซวอยิค (Підтримаємо своїх) เธอได้แสดงในเขตปฏิบัติการต่อต้านการก่อการร้าย ในเมืองที่เป็นแนวหน้าของการรบ รายได้จากการแสดงเหล่านี้ได้มอบเพื่อสนับสนุนกองกำลังอาสาสมัคร
ในช่วงฤดูใบไม้ผลิปี พ.ศ. 2558 บูร์มากาได้แสดงคอนเสิร์ตการกุศลในสหรัฐอเมริกา และฤดูหนาวปีนั้นเธอได้แสดงในสหราชอาณาจักร และในประเทศแคนาดาในเดือนพฤศจิกายน
อาชีพทางโทรทัศน์

ในคริสต์ทศวรรษ 1990 บูร์มาการับหน้าที่เป็นพิธีกรรายการโทรทัศน์ทางช่องแอสแตแบ (СТБ) ประกอบด้วยรายการ КіН, Рейтинг, Хто там, Чайник และทางช่องอูแต-ออดึน (УТ-1) ในรายการ Створи себе
ในเดือนพฤษภาคม พ.ศ. 2554 บูร์มากาเป็นผู้ดำเนินรายการหลักของรายการ Музика Сніданку ทางช่องออดึนปลุสออดึน (1+1) เดือนกันยายน พ.ศ. 2554 เธอเป็นผู้ดำเนินรายการหลักของรายการ Музика для дорослих з Марією Бурмакою ทางสถานีโทรทัศน์ตือวืออัย (ТВі) ปัจจุบันเธอเป็นผู้ดำเนินรายการหลักและพิธีกรรายการ กูลต์: แอกสแปรส (Культ: Експрес) ทางช่องแอสแปรซอแตแว (Еспресо TV)
รางวัลที่ได้รับ

พ.ศ. 2540: ได้รับตำแหน่งศิลปินผู้มีเกียรติแห่งยูเครน (Заслужений артист України)
พ.ศ. 2550: ได้รับรางวัลเครื่องราชอิสริยาภรณ์เจ้าหญิงออลกา (ชั้นที่ 3) (Орден княгині Ольги III ступеня)
พ.ศ. 2552: ได้รับรางวัลกิตติมศักดิ์ ศิลปินประชาชนแห่งยูเครน
มีชื่ออยู่ในรายชื่อผู้หญิงที่มีอิทธิพลมากที่สุด 100 อันดับแรกของนิตยสารรายสัปดาห์ตึฌแนวึกฟอกุส (Тижневик Фокус) ในยูเครน
อัลบั้ม

พ.ศ. 2533 Ой не квiтни, весно (Oh Spring, Do Not Bloom...)
พ.ศ. 2535 Марiя (Maria)
พ.ศ. 2537 Лишається надiя (Hope is left)
พ.ศ. 2541 Знову люблю (I love again)
พ.ศ. 2544 Iз янголом на плечi (With the angel on my shoulder)
พ.ศ. 2545 Мiа
พ.ศ. 2546 I Am
พ.ศ. 2546 Живи (บันทึกการแสดงสด)
พ.ศ. 2547 N9
พ.ศ. 2551 Саундтреки (เพลงประกอบ)
พ.ศ. 2553 Do not laugh at me (Не смійся з мене) อัลบั้มร่วมกับปีเตอร์ ยาร์โรว์
พ.ศ. 2554 Album for Children (Дитячий Альбом)
พ.ศ. 2557 Тінь по воді (Shadow on the Water)
แหล่งข้อมูลอื่น

เว็บไซต์ทางการ (ในภาษายูเครน)
| ฐานข้อมูลการควบคุมรายการหลักฐาน  |
| --- | --- |
ศิลปิน:  มิวสิกเบรนซ์ 
อื่น ๆ:  สารานุกรมของยูเครนสมัยใหม่ 
บูร์มากาในปี พ.ศ. 2565
รัฐอุตตราขัณฑ์

อุตตราขัณฑ์ (ฮินดี: उत्तराखण्ड, ออกเสียง: [ˈʊt̪ːərɑːkʰəɳɖ]) หรือชื่อเดิมว่า อุตตราญจัล (उत्तरांचल) เป็นรัฐในภาคเหนือของประเทศอินเดีย ได้รับการขนานนามว่าเป็น "เทวภูมิ" (แปลว่า "ดินแดนแห่งปวงเทวะ") อันได้มาจากมนเทียรและสถานที่ศักดิ์สิทธิ์มากมายในรัฐ
รถไฟใต้ดินเคียฟ

รถไฟใต้ดินเคียฟ (ยูเครน: Ки́ївський метрополіте́н หรือ Ки́ївське метро́) เป็นระบบขนส่งสาธารณะในเคียฟ เป็นเส้นทางรถไฟใต้ดินแห่งแรกในประเทศยูเครน และแห่งที่สามในกลุ่มอดีตประเทศของสหภาพโซเวียต ต่อจากรถไฟใต้ดินมอสโกและรถไฟใต้ดินเซนต์ปีเตอร์สเบิร์ก ปัจจุบันมีสามเส้นทาง ระยะทาง 66.1 กิโลเมตร (41.1 ไมล์) จำนวน 51 สถานี สถิติผู้โดยสาร 1.439 ล้านคนต่อวัน
เส้นทาง > เส้นทาง

| สีเส้นทาง | เส้นทาง | เส้นทาง ภาษายูเครน | เปิดให้บริการครั้งแรก | เปิดให้บริการครั้งล่าสุด | ระยะทาง (กิโลเมตร) | จำนวนสถานี | เวลาในการวิ่งหนึ่งรอบ |
| --- | --- | --- | --- | --- | --- | --- | --- |
|  | สาย 1 (Sviatoshynsko-Brovarska) | Лінія 1 (Святошинсько-Броварська) | 6 พฤศจิกายน ค.ศ. 1960 | 24 พฤษภาคม ค.ศ. 2003 | 22.6 | 18 | 40 นาที |
|  | สาย 2 (Kurenivsko-Chervonoarmiyska) | Лінія 2 (Куренівсько-Червоноармійська) | 17 ธันวาคม ค.ศ. 1976 | 25 ตุลาคม ค.ศ. 2012 | 19.4 | 17 | 31 นาที |
|  | สาย 3 (Syretsko-Pecherska) | Лінія 3 (Сирецько-Печерська) | 31 ธันวาคม ค.ศ. 1989 | 23 พฤษภาคม ค.ศ. 2008 | 23.9 | 16 | 44 นาที |
|  | สาย 4 (Podilsko-Vyhurivska) | Лінія 4 (Подільсько-Вигурівська) | กำลังก่อสร้าง | กำลังก่อสร้าง | ca. 20 (เต็มเส้นทาง) | 15 (โครงการ) | n/a |
|  | สาย 5 (Livoberezhna) | Лінія 5 (Лівобережна) | โครงการ | โครงการ | ca. 5 (ระยะที่ 1) | 17 (โครงการ) | n/a |
| ทั้งหมด: | ทั้งหมด: | ทั้งหมด: | ทั้งหมด: | ทั้งหมด: | 66.1 | 51 |  |
สาย 1
สาย 2
สาย 3
ดูเพิ่ม

รายชื่อระบบขนส่งมวลชนความเร็วสูง
แหล่งข้อมูลอื่น

Kyivskyi Metropoliten — Official website (ยูเครน)
Kievsky Metropoliten เก็บถาวร 2007-08-14 ที่ เวย์แบ็กแมชชีน — Popular site, supported by metrofan Vadim Dzygoon (รัสเซีย)
UrbanRail — Description and images (อังกฤษ)
Combined map of Kyiv's metro, city train and light rail routes เก็บถาวร 2012-01-14 ที่ เวย์แบ็กแมชชีน (ยูเครน) (อังกฤษ)
81-717 Kiyev เก็บถาวร 2008-06-03 ที่ เวย์แบ็กแมชชีน: Photo gallery — Popular site, supported by metrofan Denis Andreanov (รัสเซีย)
Metro Soyuza — Images and basic info (รัสเซีย)/(เยอรมัน)
Zarohem เก็บถาวร 2014-01-08 ที่ เวย์แบ็กแมชชีน — Extensive collection of Images, Video and Audio (เช็ก)
Discovering the Kyiv Metro, "Kyiv in Your Pocket"
Photos of Kiev Metro เก็บถาวร 2013-09-26 ที่ เวย์แบ็กแมชชีน on virtual photo gallery (รัสเซีย)/(ยูเครน)
Kyiv Metroscheme เก็บถาวร 2013-08-05 ที่ เวย์แบ็กแมชชีน Schemes and schedule of Kyiv metro stations (อังกฤษ)
สถานี Zoloti Vorota
สัญลักษณ์รถไฟใต้ดินเคียฟ
รถไฟใต้ดินอังการา

แผนที่โครงข่ายเส้นทางในอนาคต
สถานีรถไฟฟ้า Kızılay
รถไฟใต้ดินอังการา (ตุรกี: Ankara Metrosu) เป็นระบบรถไฟใต้ดินที่ให้บริการในกรุงอังการา เมืองหลวงของประเทศตุรกี ประกอบด้วย 2 เส้นทาง โดยมีชื่อเรียกว่า Ankaray และ Ankara Metro
อังกาเร

อังกาเร (มาจากคำว่า Ankara ray ที่แปลว่า รถไฟอังการา) เส้นทางนี้ ดำเนินการก่อสร้างโดย ซีเมนส์ ใช้เวลาในการก่อสร้าง 4 ปี (1992-1996) วิ่งระหว่างสถานี AŞTİ ไปยังสถานี ระยะทาง 8.7 กิโลเมตร 11 สถานี
อังการาเมโทร

อังการาเมโทร ดำเนินการตั้งแต่ ค.ศ. 1997 วิ่งจากสถานี Kızılay ไปยังสถานี Batıkent ระยะทาง 14.7 กิโลเมตร (แบ่งเป็นเส้นทางใต้ดิน 6.5 กิโลเมตร เสมอดิน 4.5 กิโลเมตร และยกระดับ 3.7 กิโลเมตร) จำนวน 12 สถานี
ดูเพิ่ม

รายชื่อระบบขนส่งมวลชนความเร็วสูง
แหล่งข้อมูลอื่น

Official webpage of Ankara Metro เก็บถาวร 2013-08-07 ที่ เวย์แบ็กแมชชีน (ตุรกี)
Network map
| ด ค ก ระบบขนส่งมวลชนในประเทศตุรกี |
| --- | --- | --- |
| รถไฟชานเมือง |  อังการา  อิสตันบูล  อิสเมียร์  |  |
| รถไฟใต้ดิน |  อาดานา  อังการา  บูร์ซา  อิสตันบูล  อิซมีร์  |  |
| รถราง |  Antalya  Eskişehir  Gaziantep  อิสตันบูล  Kayseri  Konya  Samsun  |  |
| เรือเฟอร์รี |  อิสตันบูล  Izmir  |  |
ยาโนช มอร์ติแน็ก

นักปัญจกีฬาสมัยใหม่ชาวฮังการี
ยาโนช มอร์ติแน็ก (ฮังการี: János Martinek; 23 พฤษภาคม ค.ศ. 1965 – ) เป็นนักปัญจกีฬาสมัยใหม่และแชมป์โอลิมปิกชาวฮังการี
กีฬาโอลิมปิก

มอร์ติแน็กได้เข้าร่วมทีมฮังการีซึ่งได้รับรางวัลเหรียญทองในโอลิมปิกฤดูร้อน 1988 ที่โซล รวมถึงยังได้รับรางวัลเหรียญทองในประเภทบุคคล นอกจากนี้ เขาได้รับรางวัลเหรียญทองแดงในโอลิมปิกฤดูร้อน 1996 ที่แอตแลนตา
แหล่งข้อมูลอื่น

แม่แบบ:UIPM